Hlina, Alojz, poslanec NR SR (2014-06-11):
Vážená pani predsedajúca, vážené kolegyne, kolegovia, ja si pamätám, keď sme tu preberali ten zákon, a viem, že sme tam vtedy upozorňovali na ďaleko väčšie obludáriá, ktoré môžu nastať, a naozaj možno skôr či neskôr aj nastanú. Toto, tento návrh, ktorý tu je, neublíži ani nepomôže, v zásade hovorí o tom, že už keď sa rozhodli, tak to treba zverejniť. Ja, samozrejme, keby už len to na mne stálo a padalo, nemám s tým najmenší problém, ale možno pre naozaj potreby tak závažného rozhodnutia, že podporíte, lebo tým, že podporíte, aj deformujete. To treba tiež jedným dychom povedať, hej. Že tým, že niekoho podporíte, tak v zásade aj deformujete to prostredie, lebo iného nepodporíte a ten iný sa môže cítiť, teda môže aspoň teda nadávať, že jak je deformované. A naozaj to v skutočnosti nastáva, hej, že, nie vždy je to výrazom sledovania nejakej hospodárskej stratégie štátu, ale je to, je to deformácia typu: kto koho pozná a kto koho lepšie pozná. Jeden úplne excelentný prípad je, a ten podľa mňa má aj rozpor, ja to tu nedám, ja by som to nepovedal, ten podľa mňa, ja už neviem, kedy sa niekto niečomu začne venovať, je v rozpore aj s európskou smernicou o dvojitej pomoci, to je prípad pána z SCP, hej. Že tým Liptákom, viete, Liptákom merali znečistenie, zistili, že nefungujú merače, keď sa robilo to meranie, ktoré bolo dôležité pre jedno rozhodnutie, tak sa zistilo, že zrovna nejaké dva či koľko ich nefungovalo, tie, čo boli na škole, no to je tiež taká zaujímavá vec, no ale nefungovali. No ale týmto Liptákom robí niekto kogeneračnú tú, ten kotol, ktorý bude páliť, však to treba povedať, hej, že bude tam páliť aj smeti, bude proste páliť. Na tú bola poskytnutá investičná pomoc. Ja si nemyslím, že to je taký bohumilý projekt, hej, že v oblasti, ktorá sa živí aj turizmom, podporiť pálenie smetí mi nepríde zrovna ako vec, ktorá si zaslúži podporu. Môžme hovoriť, že nedalo sa tomu zabrániť, ale že či to podporiť, nech sa páči. Čiže, ale chcem upozorniť na jednu vec, že nielenže bola podporená výstavba tej jednotky, ale tam bude duplicitná pomoc štátu, lebo tá jednotka bude vyrábať nejakú elektriku a tam sa zase zaviaže, že ju budeme odkupovať. Čiže dvojitá pomoc, že dvakrát sme pomohli niečomu, čo podľa mňa, ja si nemyslím, že je v záujme aj dolných Liptákov, hej, dolnoliptovského regiónu. Nemyslím si, nepredpokladám, že je to tak. A neverím ani tým vyhrážkam, že keby kotol nebol, tak neni SCP-čka. To je účelovo použité. Čiže podľa mňa na to, aby to malo väčšiu váhu a dali by, tak by som navrhoval, nie že už keď sa rozhodli, že sa to dozvieme, však čo už, rozhodli, hovorím, neublíži, možno pomôže, ale neviem síce čomu, ale tak informovanosti, že vieme, že aké je to zlé a možno prehĺbi frustráciu. Ale podľa mňa by bolo logickejšie, že ak by, sa spúšťa nejaký proces, tak v rámci toho procesu proste to oznámiť. A nehovorím, že by to mal byť, ako vyjadrenie niekoho by malo byť podmieňovať, že by sme brali nejakú, alebo teda dovolili hovoriť tuná našej vláde, akú hospodársku politiku sleduje, ale aby si testla senzitívne aj naša vláda, že aká je reakcia verejnosti, hej. To znamená, že v priebehu procesu udeľovania a schválenia by sa tá informácia zverila, ja neviem, nech je to 30 dní, 60 dní, no a zistili by, že čo naštartovali, aké procesy. Možno by zistili, že nenaštartovali nič. Možno by zistili, že už niekto robí klobásy, že sa tešia, však to je úplne v poriadku, nemusí byť len negatívne, to môže byť aj pozitívne. A vtedy by som videl naozaj akože veľmi, veľmi dobrú vec a pre ľudí dôležitú vec, no. Toto je také, hovorím, jak skončím s tým, s čím som začal, že neublíži, nepomôže, ale podľa mňa skôr by sme mali ísť tým smerom, že je čas, keď sa vláda chce rozhodnúť o nejakom takomto projekte, že tá informácia zaznie o niečo skôr. Ďakujem.